open-index/open-wikipedia-markdown huggingface dataset:
Koulpélogo

**Koulpélogo** on provinssi Burkina Fason kaakkoisosassa Centre-Estin hallintoalueella. Sen pääkaupunki on Ouargaye. Vuoden 2006 väestönlaskennassa provinssin väkiluvuksi saatiin 259 395.

## Departementit
*Comin-Yanga
*Dourtenga
*Lalgaye
*Ouargaye
*Sangha
*Soudougui
*Yargatenga
*Yondé

## Lähteet

## Aiheesta muualla
Nitrokabinetti

**Nitrokabinetti** on vuosina 1997–1998 MTV3:lla esitetty suomalainen komediasarja. Sarja on esitetty uusintana vuonna 2006.

Sarja kertoo viiden eläkeläisen hulvattomasta elämästä Ruskalinnan vanhainkodista. Vanhukset ovat nuoruudessaan olleet merkittäviä hahmoja suomalaisessa politiikassa ja teollisuuselämässä. He käyttävät ainutlaatuisia diplomaattisia suhteita herkästi vielä vanhoilla päivilläänkin. Lähes jokaisessa jaksossa merkittävässä asemassa on vanhainkodin hoitaja Karin Långströmin ja vanhusten välinen jännite. *Nitrokabinetin* jaksoissa käsiteltiin usein humoristisella tavalla ajankohtaisia aiheita, kuten politiikkaa. Jaksoissa nähtiin joskus myös muun muassa kansanedustajia esittämässä itseään. Sarjan ovat käsikirjoittaneet salanimet Olle Kaarna ja Tarja V. Parsas.

## Näyttelijät
* Marita Nordberg – Rosa Behlström
* Sakari Jurkka – Antero Karskeakangas
* Aarre Karén – Matias Lohikoski
* Tea Ista – Jevgenia Nekrasova
* Helge Herala – Erik Laukkarinen
* Miitta Sorvali – ylihoitaja Karin Långström
* Lars Svedberg – ylilääkäri Stjernvall
* Leena Uotila – pappi

## Jaksoluettelo
Viña del Mar

**Viña del Mar** on kaupunki Valparaíson alueella, Chilessä. Sen asukasluku on noin 318&nbsp;500 (2004), joten se on maansa neljänneksi suurin kaupunki. Kaupunki sijaitsee Tyynen valtameren rannikolla ja noin 110 kilometrin päässä Santiagosta. Viña del Mar on yksi Chilen tärkeimmistä turistikohteista, ja se houkuttelee myös ulkomaalaisia turisteja valkoisilla hiekkarannoillaan ja vuosittaisilla musiikkifestivaaleillaan.

Viña del Marissa on myös varuskunta ja presidentin kesäasunto.

Slayer-yhtyeen laulaja/basisti Tom Araya on syntynyt Viña del Marissa.

Vuoden 2024 helmikuussa kaupunki kärsi pahoin alueella riehuneista maastopaloista.

## Lähteet

## Aiheesta muualla
Tuy

**Tuy** on yksi Burkina Fason provinsseista. Se sijaitsee Hauts-Bassinsin alueella maan länsiosassa. Tuyn pääkaupunki on Houndé.

Vuonna 2016 provinssissa arvioidaan olevan 314&nbsp;600 asukasta.

## Departementit
*Bekuy
*Béréba
*Boni
*Founzan
*Houndé
*Koti
*Koumbia

## Lähteet

## Aiheesta muualla
Marie-José Pérec

**Marie-José Pérec** (s. 9. toukokuuta 1968 Basse-Terre) on ranskalainen uransa lopettanut pikajuoksija ja kolminkertainen olympiavoittaja. Pérec voitti ensimmäisenä urheilijana 400 metrin juoksun olympiakultaa kahdesti.

Pérec syntyi Basse-Terressä Guadeloupella ja muutti Pariisiin 16-vuotiaana. Vuonna 1988 hän edusti Ranskaa Soulin olympialaisissa 200 metrillä. Ensimmäisen arvokisavoittonsa Pérec otti vuoden 1991 MM-kisoissa, jossa hän voitti 400 metrin juoksun. Seuraavana vuonna 1992 Barcelonan olympiakisoissa hän voitti saman matkan olympiakultaa. Hänestä tuli ensimmäinen olympiakultaa voittanut ranskalainen naisyleisurheilija sitten vuoden 1968, jolloin Colette Besson voitti saman lajin Méxicossa.

Vuoden 1994 EM-kisoissa Helsingissä Pérec voitti Euroopan mestaruuden 400 metrillä ja 4&nbsp;×&nbsp;400 metrin viestissä.

Vuonna 1996 Atlantassa Pérec puolusti olympiakultaansa 400 metrillä menestyksekkäästi. Hän voitti matkan uudella olympiaennätyksellä 48,25. Hän onnistui voittamaan myös 200 metrin juoksun, ja näin hänestä tuli eräs harvoista molempien matkojen olympiavoittajista. Pérec teki tämän parikymmentä minuuttia ennen kuin Michael Johnson teki saman.

Pérec oli mukana Sydneyn olympialaisissa 2000 tarkoituksenaan yrittää kolmatta olympiavoittoaan 400 metrillä, mutta hän lähti kisakylästä eikä osallistunut kilpailuun. Pérecin mukaan tuntematon mies ahdisteli häntä hotellihuoneessa.

Pérec voitti Ranskan mestaruuden 100 metrillä vuonna 1991, 200 metrillä vuosina 1992 ja 1995, 400 metrillä vuonna 1988 sekä 400 metrin aidoissa vuonna 1989. Ranskan sisäratojen mestaruuden hän voitti 200 metrillä vuonna 1989. Ranskan ennätystä hän paransi 100 metrillä kerran (10,96&nbsp;s vuonna 1991), 200 metrillä kolme kertaa (22,26:sta 21,99 sekuntiin vuosina 1991–1993), 400 metrillä kahdeksan kertaa (51,35:stä 48,25 sekuntiin vuosina 1988–1996) ja 400 metrin aidoissa neljä kertaa (54,51:stä 53,21 sekuntiin vuonna 1995). Sisäradoilla hän juoksi Ranskan ennätyksen 200 metrillä vuonna 1989 (23,16&nbsp;s) ja 400 metrillä vuonna 1996 (51,44&nbsp;s).

Vuoden 2024 kesäolympialaisten avajaisissa Pérec sytytti olympiatulen yhdessä judoka Teddy Rinerin kanssa.

## Lähteet

## Aiheesta muualla
*
Angaur

**Angaur** eli **Ngeaur** on saari ja osavaltio Palaussa. Sen pinta-ala on kahdeksan neliökilometriä ja asukasluku oli 130 vuonna 2012 ja 243 vuonna 1980. Saari sijaitsee Peleliusta lounaaseen. Toisen maailmansodan aikana saarella käytiin Angaurin taistelu. 

Saarella puhutaan palaun, japanin ja englannin kieliä. Osavaltion perustuslain mukaan kaikki kolme ovat virallisia kieliä, ja Angaur on ainoa paikka maailmassa, jossa japani on virallisesti lailla tunnustettu virallinen kieli. 
## Lähteet
Peleliu

**Peleliu** eli **Beliliou** on saari ja osavaltio Palaussa. Osavaltioon kuuluu myös kaksi saaren koillispuolella sijaitsevaa luotoa. Peleliu sijaitsee Angaurista koilliseen ja Kororista lounaaseen. Suurin osa saaren asukkaista elää Kloulklubedin kylässä saaren pohjoisrannikolla. Koko osavaltion asukasluku oli vuoden 2020 väestönlaskennan mukaan 470.

Osavaltion viralliset kielet ovat palau ja englanti. Vuodesta 2022 lähtien osavaltion kuvernöörinä on toiminut Emais Roberts.

Muut osavaltioon kuuluvat saaret ovat Ngercheu, Ngesebus, Ngurungor, Kongauru ja Murphy Island, joista vain Ngercheulla on asutusta.

Tyynenmeren sodassa vuonna 1944 saarella käytiin Peleliun taistelu Yhdysvaltain ja Japanin välillä.

## Lähteet
Nielutulehdus

**Nielutulehdus** (toisilta nimiltään nielurisatulehdus, angiina, tonsilliitti tai faryngiitti) on nielussa oleva sairaus, jossa on merkittävimpänä oireena jatkuva tai nieltäessä tuntuva kipu. Taudin aiheuttajana toimivat virukset tai bakteerit, joista tärkein on A-ryhmän beetahemolyyttinen streptokokki, vaikka useimmiten aiheuttajana toimiikin virus. Bakteerin aiheuttama angiina voidaan hoitaa antibiootilla. Sairauden itämisaika on yleensä lyhyt.

## Oireet
* lima kurkussa
* jatkuva tai nieltäessä tuntuva kipu
* punoitusta vaihtelevasti nielun takaosassa, kitalaessa, nielukaarissa ja nielurisoissa
* vaalea peite nielurisojen pinnalla
* proput
* korkea, jopa 40 asteen kuume, lähes aina yli 38 astetta
* suurentuneet ja aristavat leukakulman imusolmukkeet
* päänsärky
* pahoinvointi
* nuha
* yskä
* kylmyyden tunne
* äänen käheys
* silmien sidekalvon tulehdukset
* ripuli
* nielutulehduksen komplikaationa voi kehittyä kurkkupaise
* tulirokko tai harvoin mutta joskus toksisen šokin kaltainen oireyhtymä tai reumakuume, jotka ovat joidenkin A-streptokokkikantojen aiheuttamiin nielutulehduksiin liittyviä liitännäissairauksia tai jälkitauteja

## Luettelo aiheuttajista
* beetahemolyyttiset streptokokit (ryhmät A, C ja G)
* adenovirukset
* Epstein–Barrin virus
* mykoplasmat
* influenssavirukset

Läheskään aina taudin aiheuttajaa ei saada selville.

## Aiheesta muualla
*Nielutulehdus :: Terveyskirjasto
*Nielutulehdus (mm. angiina) – Käypähoito.fi
* Terveysportti – Nielutulehdus
* YTHS – Kurkkukipu ja nielutulehdus
Peltirumpu

**Peltirumpu** (*Die Blechtrommel*) on saksalaisen Günter Grassin ensimmäinen romaani. Se julkaistiin vuonna 1959, ja se on osa Danzig-trilogiaa. Teoksesta on ilmestynyt kaksi suomennosta (Aarno Peromiehen 1961 ja Oili Suomisen 2009), molemmat Otavan kustantamina.

*Peltirumpu* kertoo Oskar Matzerathista, joka päätti lopettaa kasvamisen kolmivuotiaana vastalauseena aikuisten maailman tympeydelle ja tekopyhyydelle. Romaani kuvaa natsi-Saksaa maagisen realismin keinoin. *Peltirumpu* oli ensimmäisiä saksalaisia romaaneja, jotka kuvasivat natsiaikaa tavallisten kansalaisten näkökulmasta, ja sitä on pidetty eräänä 1900-luvun jälkipuoliskon kirjallisuuden keskeisimmistä teoksista. Kirjalle on ominaista rikas mielikuvituksellisuus, joka hyödyntää historiaa, myyttejä ja fantasiaa, sekä tummasävyinen satiirinen huumori.

*Peltirumpu* sai heti ilmestyessään kiittävät arvostelut, mutta se herätti myös vastalauseita avoimen seksuaalisuutensa vuoksi, eivätkä kaikki hyväksyneet teoksen aikalaiskuvaakaan. 

Volker Schlöndorff on vuonna 1979 ohjannut romaaniin perustuvan samannimisen elokuvan. 

## Lähteet

## Aiheesta muualla
* Romaaniklassikko keskenkasvuisen pojan sodasta. Kiiltomato.net 22.7.2009
* Peltirumpu Kirjasampo.fi:ssä
MilFight

**MilFight** on suomalaisen Hannu Maunulan kehittämä kamppailulaji. Nimi on lyhennelmä sanoista *military fight* ja juontaa juurensa Maunulan sotilastaustaan. Maunula toimii itse Vaasassa.

## Yleistä
MilFight (sotilaskamppailu) on Krav Magaan tai Combat Samboon verrattavissa oleva kamppailulaji, jota voi harrastaa esimerkiksi Reserviläisen voimakäyttö -kursseilla.

Huolimatta sotilaallisesta nimestään laji kuuluu kamppailulajeihin, joissa harjoittelu tapahtuu urheilun, itsepuolustuksen ja kamppailun näkökulmista. Rajoituksena ei ole minkään lajin sääntöjä, vaan liikkeet on valittu tehokkuuden ja tarkoituksenmukaisuuden mukaan.

Harjoitus koostuu pitkästä lämmittelyjaksosta, joka on välttämätön loukkaantumisten välttämiseksi. Lämmittelyä seuraa tekniikka- ja hermottamisharjoitus, jossa käydään läpi uusia liikesarjoja. Harjoituksen tempo kasvaa anaerobiselle tasolle. Tämän jälkeen tehdään tekniikan käyttö rasittuneessa tilassa. Harjoituksen lopuksi tehdään kuntopiiri. Pitkä venyttelyosuus nopeuttaa toipumista harjoituksen rasituksesta, joka on yleensä kova.

Kaikessa korostetaan kaatojen, heittojen, lyöntien ja potkujen hallintaa loukkaantumisten välttämiseksi. Suojauksena kamppailuharjoituksessa käytetään hammas- ja alasuojaa, nyrkkeilyhansikkaita ja säärisuojia. Lisäksi voi tarvittaessa käyttää kypärää.

## Aiheesta muualla
*Potku.netin lajiesittely
Irena Szewińska

**Irena Szewińska** (alk. **Irena Kirszenstein**, 24. toukokuuta 1946 Leningrad, Neuvostoliitto – 29. kesäkuuta 2018 Varsova) oli puolalainen yleisurheilija, joka oli 1960- ja 1970-lukujen menestyneimpiä naisyleisurheilijoita.

Irena Szewińska syntyi puolanjuutalaiseen perheeseen Leningradissa (nykyinen Pietari), Neuvostoliitossa. Vuonna 1964 18-vuotiaana nimellä Irena Kirszenstein hän osallistui Tokion olympialaisiin. Kisoissa hän voitti hopeaa pituushypyssä ja 200 metrin juoksussa. Lisäksi hänestä tuli olympiavoittaja Puolan otettua yllätysvoiton 4 × 100 metrin viestissä uudella ME-ajalla 43,6. Seuraavana vuonna Szewińska juoksi 100 metrillä ME-ajan 11,1. Budapestin EM-kisoissa 1966 Szewińska oli voittaja 200 metrillä, pituushypyssä ja pikaviestissä, lisäksi 100 metriltä tuli hopeaa. Vuonna 1967 hän meni naimisiin Janusz Szewińskin kanssa.

Mexico Cityn olympialaisissa 1968 Szewińska ei selviytynyt pituushypyn finaaliin, mutta otti 100 metrin juoksussa pronssia. 200 metrillä hän juoksi voittoon uudella maailmanennätysajalla. 1971 EM-kisoissa Helsingissä Szewińska oli kolmas 200 metrillä ja samana vuonna halli-EM:ssä pituudessa toinen.

Münchenin olympialaisissa 1972 Szewińska oli pronssilla 200 metrillä. Rooman EM-kisoissa 1974 hän oli kisojen tähti voitettuaan kultaa sekä 100 metrillä että 200 metrillä. Jälkimmäisellä matkalla hän juoksi maailmanennätysajan 22,21 Potsdamissa 13. kesäkuuta 1974.

1976 Montrealin olympialaisiin Szewińska vaihtoi 400 metrin matkalle. 400 metrin juoksussa hän voitti olympiakultaa uudella ME-ajalla 49,29. Vuosien 1974–1978 välillä Szewińska voitti 34 peräkkäistä kisaa 400 metrillä. Szewińskan arvokisaura päättyi vuoden 1978 EM-kisoihin Prahassa, jossa hän voitti pronssia 400 metrillä ja 4 × 400 metrin viestissä.

Urheilu-uransa jälkeen Szewińska toimi urheilun järjestötehtävissä. Hän oli Puolan yleisurheiluliiton puheenjohtajana ja KOK:n jäsenenä. Vuonna 2005 hänet valittiin IAAF:n hallitukseen.

Hän kuoli 29. kesäkuuta 2018 Varsovassa.

## Lähteet

## Aiheesta muualla

* Szewińska olympic.org:ssa
Albany

**Albany** viittaa muun muassa seuraaviin:

## Paikannimenä
### Australia
* Albany, Australia

### Kanada
* Albany, Nova Scotia
* Albany, Ontario
* Albany, Prinssi Edwardin saari
* Albany, joki Ontariossa, Kanadassa

### Uusi-Seelanti
* Albany

### Yhdistynyt kuningaskunta
* Skotlannin muinaiseen kelttiläiseen nimeen (Albany, Alban, Alba, Albion)

### Yhdysvallat
* Albany, Kalifornia
* Albany, Georgia
* Albany, Illinois
* Albany Township, Illinois
* Albany, Indiana
* Albany, Iowa
* Albany, Kentucky
* Albany, Louisiana
* Albany Township, Maine
* Albany, Minnesota
* Albany Township, Minnesota
* Albany, Missouri
* Albany Township, Nebraska
* Albany, New Hampshire
* Albany, New Yorkin osavaltion pääkaupunki
* Albany, Ohio
* Albany, Oklahoma
* Albany, Oregon
* Albany Township, Berksin piirikunta, Pennsylvania
* Albany Township, Bradfordin piirikunta, Pennsylvania
* Albany, Tennessee
* Albany, Texas
* Albany, Vermont
* Albany, kylä Wisconsinissa
* Albany, Greenin piirikunta, Wisconsin
* Albany, Pepinin piirikunta, Wisconsin
* Albanyn piirikunta, New York
* Albanyn piirikunta, Wyoming

### Etelä-Afrikka
* Albany

## Sukunimenä
* Joe Albany (1924–1988), yhdysvaltalainen jazz- ja bebop-pianisti

## Muita merkityksiä
* Albanyn herttua, Skotlannin ja myöhemmin Ison-Britannian hallitsijoiden pojille toisinaan myönnetty korkea aatelisarvo
;Britannian kuninkaallisen laivaston aluksia
* HMS Albany (1746), 10-tykkinen prikantiini
* HMS Albany (1747), 14-tykkinen Merlin-luokan sluuppi
* HMS Albany, alus
;Yhdysvaltain laivaston aluksia
*USS Albany (1846), 22-tykkinen sluuppi
*USS Albany (1864), 14-tykkinen Contoocook-luokan sluuppi
*USS Albany (CL-23), panssarikansiristeilijä
*USS Albany (CA-123), Oregon-luokan raskas risteilijä
*USS Albany (SSN-753), Los Angeles -luokan sukellusvene.
PanDaemonAeon

**PanDaemonAeon** on Cradle of Filthin ja ohjaaja Alex Chandonin pitkän yhteistyön aloittanut, yhtyeen ensimmäinen videojulkaisu. Videolla nähdään kaksi erillistä versiota musiikkivideosta "From the Cradle to Enslave", dokumentti kyseisten videoiden luomisesta, ja Lontoon Astoriassa videoitua livemateriaalia.

Videolla on mukana yhtyeen lisäksi ainakin Louisa Morando, Emma Red, Emily Bouffante ja Eileen Daly. Kaikki videon sisältämä musiikki on Cradle of Filthin omaa tuotantoa.

## Video sisältää

# From the Cradle to Enslave (cut version) -video
# From the Cradle to Enslave (uncut version) -video
# Video dokumentti "Making of From the Cradle to Enslave"
# Livemateriaalia, videoitu Lontoon Astoriassa vuonna 1998:
::-Dusk and Her Embrace -live
::-Beneath the Howling Stars -live
::-Cruelty Brought Thee Orchids -live
::-Malice Through The Looking Glass -live
Teinitytön kasvatusopas

**Teinitytön kasvatusopas** (, aikaisemmin myös nimellä *8 Simple Rules for Dating My Teenage Daughter*) on tilannekomediasarja, joka kertoo Hennessyn perheestä. Perheeseen kuuluu kaksi teini-ikäistä tyttöä, Kerry ja Bridget, sekä poika Rory. Perheen isää, Paul Hennessyä näyttelevän John Ritterin kuoltua ohjat otti käsiinsä heidän äitinsä Cate Hennessy. Hänellä on siten kädet täynnä töitä eikä asiaa helpota ollenkaan hänen isänsä, Jim Egan tai sukulaispoika CJ.

Sarjaa kuvattiin Yhdysvalloissa Walt Disneyn studiolla Kaliforniassa ja sen jakelijana toimii Disneyn alaosastot Disney-ABC Domestic Television ja Disney Media Distribution. Yhdysvalloissa sarjaa esitti ABC, Suomessa Nelonen ja TV5.

## Näyttelijät
* John Ritter – Paul Hennessy (2002–2003)
* Katey Sagal – Cate Hennessy (2002–2005)
* Kaley Cuoco – Bridget Hennessy (2002–2005)
* Amy Davidson – Kerry Hennessy (2002–2005)
* Martin Spanjers – Rory Hennessy (2002–2005)
* James Garner – Jim Egan (2003–2005)
* David Spade – C.J. Barnes (2004–2005)

## Säännöt
Sarjan englanninkielinen nimi *8 Simple rules* viittaa perheen isän keksimiin sääntöihin jotka ovat:
# Lääpi tytärtäni ja menetät kätesi.
# Jos itketät häntä, minä itketän sinua.
# "Turvallinen seksi" on myytti. Kaikki mitä yrität vaarantaa terveytesi.
# Jos tuot hänet kotiin myöhään, on myöhäistä pyytää uudestaan.
# Jos tuuttaat torveasi pihatiellä, sinun on parempi olla jättämässä jotain, koska et saa mitään mukaasi.
# Ei valittamista odotellessasi. Jos olet pitkästynyt, vaihda öljyt autooni.
# Jos housusi roikkuvat vyötäisiltä, kiinnitän ne mielelläni niittipistoolilla.
# Deittalua vain julkisilla paikoilla. Haluat romanssia? Lue rakkauskirja.

## DVD julkaisut

Walt Disney Studios Home Entertainment julkaisi sarjasta DVD:llä vain ensimmäisen tuotantokauden. Lionsgate Home Entertainment ilmoitti elokuussa 2008 ostaneensa sarjan oikeudet ABC Studiolta ja julkaisi toisen tuotantokauden seuraavana vuonna.

## Lähteet

## Aiheesta muualla
*
Kouritenga

**Kouritenga** on yksi Burkina Fason 45 provinssista. Se sijaitsee itäisessä Burkina Fasossa Centre-Estin hallintoalueella ja sen pääkaupunki on Koupéla. Vuoden 2006 väestönlaskennassa provinssin väkiluvuksi saatiin 330 342 asukasta.

## Lähteet
 

## Aiheesta muualla
Noumbiel

**Noumbiel** on yksi Burkina Fason 45 provinssista. Se sijaitsee Burkina Fason eteläosassa Sud-Ouestin hallintoalueella ja sen pääkaupunki on Batié. Vuoden 2006 väestönlaskennassa provinssin väkiluku oli 69&nbsp;992.

## Departementit
*Batié
*Boussoukoula
*Kpuéré
*Legmoin
*Midebdo

## Lähteet

## Aiheesta muualla
Kourwéogo

**Kourwéogo** on provinssi Burkina Fason keskiosassa Plateau-Centralin hallintoalueella. Provinssissa oli vuonna 2006 yhteensä 136 017 asukasta. Provinssin pääkaupunki on Boussé, jossa oli vuonna 2006 yhteensä 41 455 asukasta.

## Departementit
*Boussé 
*Laye
*Niou 
*Sourgoubila
*Toéghin

## Lähteet

## Aiheesta muualla
Mouhoun

**Mouhoun** on provinssi läntisessä Burkina Fasossa Boucle du Mouhounin hallintoalueella. Siellä on vuoden 2006 väestönlaskennan mukaan 298&nbsp;088 asukasta ja sen pinta-ala on 6&nbsp;668 neliökilometriä. Provinssin pääkaupunki on Dédougou.

## Departementit
*Bondokuy 
*Dédougou
*Douroula
*Kona
*Ouarkoye
*Safané
*Tchériba

## Lähteet

## Aiheesta muualla
Nahouri

**Nahouri** on provinssi Burkina Fason eteläosassa Centre-Sudin hallintoalueella. Siellä oli vuoden 2006 väestönlaskennassa yhteensä 155&nbsp;463 asukasta. Provinssin pääkaupunki on Pô, jossa oli 50&nbsp;360 asukasta.

## Departementit
*Guiaro 
*Pô 
*Tiébélé 
*Zecco 
*Zio 

## Lähteet

## Aiheesta muualla
Namentenga

**Namentenga** on provinssi Burkina Fason koillisosassa Centre-Nordin hallintoalueella. Siellä oli vuoden 2006 väestönlaskennan mukaan yhteensä 327&nbsp;749 asukasta. Provinssin pääkaupunki on Boulsa, jossa oli yhteensä 80&nbsp;453 asukasta.

## Departementit
*Boala
*Boulsa
*Bouroum 
*Dargo
*Nagbingou 
*Tougouri
*Yalgo
*Zéguédéguin

## Lähteet

## Aiheesta muualla
Nayala

**Nayala** on provinssi Burkina Fason luoteisosassa Boucle du Mouhounin hallintoalueella. Siellä oli vuoden 2006 väestönlaskennassa yhteensä 162&nbsp;869 asukasta. Provinssin pääkaupunki on Toma, jossa oli vuonna 2006 yhteensä 29&nbsp;003 asukasta.

## Departementit
*Gassan
*Gossina
*Kougny 
*Toma
*Yaba 
*Yé

## Lähteet

## Aiheesta muualla
Jiří Hrdina

**Jiří Hrdina** (s.  Tšekkoslovakia) on entinen tšekkoslovakialainen jääkiekkoilija. Pelipaikaltaan hän oli keskushyökkääjä. 

## Ura
Hrdina pelasi juniorijääkiekkoa aluksi Autoskoda Mladá Boleslavissa, mutta siirtyi vuonna 1977 pelaamaan Sparta Prahaan, jossa pelasi myös ensimmäiset pääsarjapelinsä syksyllä 1978. Vuonna 1981 hän meni suorittamaan kaksivuotista asepalvelustaan, jonka aikana hän pelasi Dukla Trenčínissä. Keväällä 1982 ja 1983 hän edusti Tšekkoslovakiaa jääkiekon MM-kilpailuissa. Hrdina palasi takaisin Sparta Prahaan vuonna 1983. Sparta Prahassa hän pelasi kevääseen 1988. Hän pelasi tänä aikana vuonna 1984 Sarajevon olympialaisissa, vuosina 1985, 1986 ja 1987 MM-kilpailuissa sekä vuosina 1984 ja 1987 Kanada Cupissa. Hrdina edusti Tšekkoslovakiaa myös Calgaryn olympialaisissa, joiden päätyttä Tšekkoslovakian jääkiekkoliitto antoi hänelle luvan lähteä NHL:ään. Liitto suostui tähän koska Hrdina oli juuri täyttänyt 30 vuotta. 

Hrdina pelasi ensimmäisen NHL-ottelunsa Calgary Flamesissa maaliskuussa 1988. Keväällä 1989 Calgary voitti Stanley Cupin. Joulukuussa 1990 Calgary vaihtoi Hrdinan Pittsburgh Penguinsin Jim Kyteen. Keväällä 1991 ja 1992 Pittsburgh voitti Stanley cupin. Kolmannen stanley cup voittonsa jälkeen Hrdina lopetti jääkiekkouransa vuonna 1992. Hän pelasi NHL:ssä neljä kokonaista kautta, joista kolmena voitti Stanley cupin.

Hrdina auttoi Pittsburghissa pelatessaan nuorta Jaromír Jágria sopeutumaan elämään Pohjois-Amerikassa.

Calgary Flames palkkasi Hrdinan kykyjenetsijäksi jääkiekkouran päätyttyä vuonna 1992. Vuodesta 1999 hän on toiminut Dallas Starsin kykyjenetsijänä.

Hrdina edusti Tšekkoslovakiaa yhteensä kuusissa MM-kilpailuissa, kaksissa olympialaisissa ja kahdesti Kanada cupissa.

## Tilastot

## Parhaat saavutukset
* jääkiekon olympiahopea 1984
* jääkiekon maailmanmestaruus 1985
* kolminkertainen Stanleycupin voittaja 1989, 1991, 1992

## Lähteet
* 
* 
* 
*
Arkansas’n yliopisto

**Arkansas'n yliopisto** (, tunnetaan paikallisesti nimellä *the U. of A.* tai *The Hill*) on julkinen yliopisto, jonka pääkampus on Fayettevillessä. Se perustettiin nimellä Arkansas Industrial University vuonna 1871, ja nykyinen nimi otettiin käyttöön vuonna 1899. Sen opetusohjelman painopisteitä ovat maatalous ja liiketalous.

Syyslukukaudella 2005 opiskelijamäärä oli 17&nbsp;821, joista 2&nbsp;948 eli 17 prosenttia oli jatko-opiskelijoita. Yliopiston kampuksella on 130 rakennusta, ja opinto-ohjelmia on yli 200. Opiskelijoiden ja työntekijöiden määrällinen suhde on 17:1.

Yliopistoon kuuluu Little Rockissa opetusta antava ''Clinton School of Public Service''.

## Perinteitä
### Senior Walk
Jokaisen valmistuvan opiskelijan nimi kaiverretaan betoniseen kävelytiehen kampuksella. Perinteen aloitti ensimmäinen valmistunut vuosikurssi 1871, joka kirjoitti nimensä vanhaan pääkatuun. Kun kampus ja valmistuvat luokat ovat kasvaneet, lähes kaikilla kävelyteillä on nimiä. Vuonna 1986 kehitettiin erikoislaite nimeltä "Senior Sand Hog", jolla kaiverretaan joka vuosi tuhansia nimiä.

## Lähteet

## Aiheesta muualla

* The Official Site of the University of Arkansas
* The Arkansas Alumni Association 
* The University of Arkansas Press
Tom Angelripper

**Tom Angelripper** (oikealta nimeltään **Thomas Such**, s. 19. helmikuuta 1963 Gelsenkirchen, Länsi-Saksa) on Sodom-yhtyeen perustaja, laulaja-basisti sekä kappaleiden kirjoittaja. Hänellä on myös toinen yhtye, Onkel Tom Angelripper, joka usein lasketaan hänen sooloprojektikseen.

## Diskografia
**Sodom**
: ks. Sodomin diskografia

**Soolo**
* 
* 
* 
* 
* 
* 
* 
* 
* 

**Dezperadoz**
*

**Die Knappen**
* 
* 

### Vierailevat esiintymiset
* Protector – Golem (1988, Atom H)
* Protector - Echoes from the Past... (Kompilation) (2003, I Hate)
* Holy Moses - Strength Power Will Passion (2005, Armageddon Music)
* Powergod - That's Metal Lesson II - Long Live the Loud (2005, Massacre Records)
* Dezperadoz - The Legend and the Truth (2006, AFM Records)
* Holy Moses - Master of Disaster (2006, Armageddon Music)
* Dezperadoz - An Eye for an Eye (2008, AFM)
* Destruction - The Curse of the Antichrist: Live in Agony (2009, AFM)
* Destruction - A Savage Symphony - The History of Annihilation (2010, AFM)
* Irreverence - Upon These Ashes (2010, Noisehead)
* Wortmord - Wortgeburt (2010, Broken Silence)
* Pharao - Road to Nowhere (2010, SAOL)
* Final Depravity - Nightmare 13 (2010, Nihilistic Empire)
* Doro - 25 Years in Rock... and Still Going Strong (2010, Nuclear Blast)
* Onslaught - Bomber (Single) (kanssa Phil Campbell) (2010, AFM)
* Onslaught - Sounds of Violence (2011, AFM)
* Doro - Merry Metal Xmas (Sinkku) (2011, Nuclear Blast)
* Atrocity - Die Gottlosen Jahre (2012, Napalm Records)
* Dezperadoz - Dead Man's Hand (2012, Drakkar)
* Afterblood - Limited Signed 3-track CD Single for Live Audiences (2012, Independent)
* Destruction - Spiritual Genocide (2012, Nuclear Blast)
* Afterblood - Of Unsound Minds (2013, Independent)
* Frank Blackfire - Back on Fire (2015, Nihilistic Empire)
* Coroner - Autopsy: The Years 1985-2014 in Pictures (2016, Century Media Records)
* Doro - Strong and Proud - 30 Years of Rock and Metal (2016, Nuclear Blast)
* Dezperadoz - Call of the Wild (2017, Drakkar)
* Enrichment - Crawl (Sinkku) (2017, MetalSpiesser)
* Enrichment - Reanimate (2017, MetalSpiesser)
* Darkness - First Class Violence (2018, Massacre)
* Tank - Re-Ignition (2019, Cleopatra)
* Warfare - The Songbook of Filth (2021, Hear No Evil Recordings)
* Traitor - Total Thrash (2022, Violent Creek)
* Traitor - Exiled To The Surface (2022, Violent Creek)
* Pestlegion - Sathanas Grand Victoria (2022, Osmose Productions)
* Holy Moses – Invisible Friends (Invisible Queen) (2023, Fireflash)
* Nail Within - Bleeding Society (2023, Massacre)
* Nail Within - Sound of Demise (2023, Massacre)

## Aiheesta muualla
* Sodomin viralliset sivut
Damnation and a Day

**Damnation and a Day** (510963-2) on Cradle of Filthin kymmenes julkaisu ja samalla viides studioalbumi, joka sisältää kokonaan uutta tuotantoa. Se on jaettu neljään osaan samalle levylle. Levyn kappaleet ovat yhtyeen omia. Kappaleet sävellettiin yhtyeen yhteistyönä, ja ne sanoitti laulaja Dani Filth. 

Levy on nauhoitettu vuoden 2002 loppupuoliskolla New Rising -studioilla ja julkaistu seuraavana vuonna 2003. 

*Damnation and a Day* sisältää paljon vaikutteita klassisesta musiikista, ja siinä onkin mukana 40-henkinen sinfoniaorkesteri ja 32-henkinen kuoro. Levy kertoo tarinaa raamatun tapahtumista Luciferin silmien kautta seurattuna.

## Kappaleet
;I. Fantasia Down
#
#
#
#
;II. Paradise Lost
#
#
#
#
;III. Sewer Side Up
#
#
#
#
;IV. The Scented Garden
#
#
#
#
#

## Kokoonpano
* Dani Filth – laulu
* Paul Allender – kitara
* Robin Eaglestone – basso
* Martin Powell – koskettimet, kitara
* Adrian Erlandsson – rummut

### Vierailijat
* Sarah Jezebel Deva – laulu

## Audionäytteitä saatavilla
*Cradle of Filthin virallisilla kotisivuilla 

## Arvostelut
* Imperiumi: 9/10
* Metalliluola: 8/10
* Soundi: 

## Lähteet

## Aiheesta muualla
* 
*
Ernest Yonli

**Paramanga Ernest Yonli** (s. 1956) on burkinalainen poliitikko. Hänestä tuli pääministeri vuonna 2000. Yonli kuuluu hallitsevaan CDP-puolueeseen ja on kotoisin Tapoan maakunnasta. Vuonna 2007 päättyneen pääministerikauden jälkeen hän lähti 2008 suurlähettilääksi Yhdysvaltoihin.

## Lähteet
Piritta Hagman

**Piritta Sini Kyllikki Hagman** (o.s. **Hannula**, s. 7. elokuuta 1979 Pori) on vuoden 2003 Miss Suomen 1. perintöprinsessa ja vuoden 2004 Miss Skandinavia. Hän oli naimisissa jääkiekkoilija Niklas Hagmanin kanssa. Toukokuussa 2018 pari ilmoitti eroavansa. Heillä on kolme lasta. Nykyään hän seurustelee koripallovalmentaja Lassi Tuovin kanssa. 

Hagman on viime vuosina juontanut televisiossa Nelonen-kanavalla Toisenlaiset äidit -ohjelmaa.  Koulutukseltaan hän on fysioterapeutti.

## Lähteet
Sanguié

**Sanguié** on yksi Burkina Fason provinsseista. Sen pääkaupunki on Réo. Provinssi sijaitsee Burkina Fason keskiosissa Centre-Ouestin alueella. 

Vuonna 2016 provinssissa arvioidaan olevan 379&nbsp;700 asukasta.

## Lähteet

## Aiheesta muualla
Pennsylvanian yliopisto

**Pennsylvanian yliopisto** (**University of Pennsylvania**; **Penn** on usein käytetty lyhenne; **UPenn** on myös oikein, mutta harvinaisempi) on yksityinen yliopisto Philadelphiassa, Pennsylvaniassa. Yliopiston mukaan se on neljänneksi vanhin korkeakoulu Yhdysvalloissa ja ”Amerikan ensimmäinen yliopisto”. Se on myös jäsen eliittiyliopistojen ryhmässä Ivy League. Yliopisto järjestää maailman vanhimman ja suurimman viestijuoksutapahtuman Penn Relaysin. Yliopiston perustaja on Benjamin Franklin.

Yliopiston arvostetuimpia aloja ovat humanistiset tieteet, sosiaalitieteet, arkkitehtuuri ja kasvatustieteet. Lisäksi yliopisto on saanut tunnustusta lääketieteen, oikeustieteen ja kauppatieteen tiedekunnista. Lisäksi yliopistossa voi opiskella muun muassa eläinlääketiedettä, muotoilua ja teknillisiä tieteitä. 

Vuonna 2011 yliopisto arvioitiin Yhdysvaltojen viidenneksi parhaaksi yliopistoksi. Aikaisimpina vuosina 2005–2006 yliopisto arvioitiin Yhdysvaltojen neljänneksi parhaaksi yliopistoksi. Yliopiston kauppatieteellinen tiedekunta arvioitiin Yhdysvaltojen parhaaksi kauppatieteelliseksi tiedekunnaksi vuonna 2007. Vuonna 2016 *[[Times Higher Education]]* sijoitti Pennsylvanian yliopiston maailman 13. parhaaksi.

Yliopiston pääaineista muun muassa tietojenkäsittely, psykologia, espanjan kieli, biologia, taidehistoria, antropologia ja historia ovat erittäin tunnettuja ja arvostettuja.

Vuonna 2011 yliopisto hyväksyi 12,3 prosenttia hakijoista. Hakijoita oli 31&nbsp;659. Vuoden 2011 valinnat olivat tiukimmat sitten yliopiston historian. Edellisinä vuosina yliopistoon on päässyt noin 15–20 prosenttia hakijoista. Kaikista tarkimmin yliopisto valitsee oppilaat oikeustieteelliseen, lääketieteelliseen ja kauppatieteelliseen tiedekuntaan. Yliopiston opiskelijoista noin 51,3 prosenttia on naisia. Yliopistoon hakee vuosittain noin 2500 ulkomaalaista opiskelijaa, joista noin 20 prosenttia hyväksytään. Suurin osa ulkomaalaisista opiskelijoista, noin 50 prosenttia, tulee Aasiasta ja noin 14 prosenttia tulee Europasta.

Yliopistosta ovat valmistuneet muun muassa William Henry Harrison, Donald Trump, Warren Buffett, Noam Chomsky, Elon Musk ja Safra Catz.

Vuosina 1946–1955 yliopiston tiloissa toimi maailman ensimmäinen täysin elektroninen yleiskäyttöinen tietokone ENIAC.

## Lähteet

## Aiheesta muualla

*Yliopiston viralliset sivut
Penn

**Penn** voi tarkoittaa ainakin seuraavia:

## Sukunimenä
*Arthur Penn (1922–2010), yhdysvaltalainen elokuvaohjaaja
*B. J. Penn (s. 1978), yhdysvaltalainen vapaaottelija
*Chris Penn (1965–2006), yhdysvaltalainen näyttelijä
*Dan Penn (s. 1941), yhdysvaltalainen lauluntekijä
*David Penn (s. 1972), espanjalainen DJ, musiikkituottaja ja remiksaaja,
*Hannah Callowhill Penn (1671–1726), englantilais-amerikkalainen kveekari ja Pennsylvanian kuvernööri, William Pennin puoliso
*Irving Penn (1917–2009), yhdysvaltalainen valokuvaaja
*Kal Penn (s. 1977), yhdysvaltalainen näyttelijä
*Scoonie Penn (s. 1977), yhdysvaltalainen koripalloilija
*Sean Penn (s. 1960), yhdysvaltalainen näyttelijä
*William Penn (1621–1670), englantilainen amiraali
*William Penn (1644–1718), englantilainen kveekari, rauhanajattelija, Pennsylvanian siirtokunnan perustaja
*Zak Penn (s. 1968), yhdysvaltalainen elokuvakäsikirjoittaja

## Etunimenä
*Penn Badgley (s. 1986), yhdysvaltalainen näyttelijä
*Penn Jillette (s. 1955), yhdysvaltalainen taikuri, toinen Penn & Teller -kaksikosta
*Robert Penn Warren (1905–1989), yhdysvaltalainen kirjailija

## Muita
*Pennsylvanian yliopisto, lyhenne Penn
*Pennsylvanian osavaltionyliopisto, lyhenne Penn State
*HMS Penn, brittiläinen hävittäjäalus toisessa maailmansodassa
Ivy League

**Ivy League** on NCAA:n I-divisioonaan kuuluva korkeakoulujen konferenssi. Konferenssiin kuuluu kahdeksan yliopistoa ja 32 eri urheilulajia. Konferenssin päämaja sijaitsee New Jerseyn Princetonissa ja se on perustettu vuonna 1954. Konferenssi on yksi yhdestätoista I-divisioonan alemmasta Football Championship Subdivision-konferenssista.

Ivy Leaguen yliopistot ovat Brownin yliopisto, Columbian yliopisto, Cornellin yliopisto, Dartmouth College, Harvardin yliopisto, Pennsylvanian yliopisto, Princetonin yliopisto ja Yalen yliopisto. Kaikki ne saavat lahjoituksina runsaasti rahoitusta, ja ne yhdistetään akateemiseen laatuun, tiukkoihin pääsyvalintoihin ja elitismiin.

Ivy League -nimitys syntyi 1930-luvulla, kun lehtitoimittaja Caswell Adams huomasi, että näiden kahdeksan kampuksen ulkoseinät olivat köynnösten peitossa. Samanlaisia köynnöksiä on tosin muissakin yliopistoissa, sillä muratin istutus oli 1800-luvun lopulla yleinen seremonia yliopistojen kampuksilla. Alun perin nimitystä ei käytetty tavallisesti viittaamaan näiden kahdeksan opiston akateemiseen laatuun, vaan maan kaakkoisosien yliopistojen urheiluliigoihin, joita ne hallitsivat. Koulut muodostavat yliopistourheilujärjestö NCAA:n konferenssin, joka perustettiin vuonna 1954. Konferenssin joukkueet ja urheilijat kilpailevat lajeissaan NCAA:n Division I -tasolla.

Ivy League -yliopistoihin on tullut 2010-luvun alussa vuosittain 20&nbsp;000 – 40&nbsp;000 hakemusta. Noin 10 prosenttia hakemuksista hyväksytään. Naisten osuus opiskelijoista on noussut hiukan korkeammaksi kuin miesten. Myös opiskelijakunnan rodullinen monimuotoisuus on moninkertaistunut 1950-luvun jälkeen.

Kolme rikkainta yliopistoa ovat Harvard, Yale ja Princeton, ja niillä on siksi myös parhaat tilat, opettajat ja palvelut. Harvard sai vuonna 2011 lahjoituksina 32 miljardia dollaria, kun esimerkiksi Brown sai vain 2,5 miljardia.

## Yliopistot

## Katso myös
*Russell-ryhmä
*C9-liiga

## Huomautukset

## Lähteet
National American University

**National American University** tai **NAU** on yhdysvaltalainen yksityisesti omistettu usean kampuksen yliopisto, joka perustettiin vuonna 1941. Sillä on kampukset Etelä-Dakotassa, Minnesotassa, Missourissa, Kansasissa, Coloradossa ja New Mexicossa. NAUlla on myös Internet-kursseja, joilla on kansainvälisiä opiskelijoita.

## Aiheesta muualla
* National American University
Aguri Suzuki

**Aguri Suzuki** (, s. 8. syyskuuta 1960 Tokio, Japani) on entinen japanilainen autourheilija ja entinen Formula 1 -kuljettaja ja tallipäällikkö, joka kilpaili Formula 1:ssä kausilla kuljettajana 1988–1995. 

Suzukin uran ensimmäinen merkittävä virstanpylväs oli Japanin Formula 3 -sarjan hopeasija vuonna 1983. Hän jäi voittaja Fujiwarasta 12 pistettä. Kaksikko erottui sarjassa muista varsin selvästi. Fujiwara voitti seitsemästä osakilpailusta neljä ja oli jokaisessa kisassa palkintopallilla. Suzukin saldo oli kaksi voittoa ja viisi TOP-3 sijoitusta. Formula 3:n ohella Suzuki ajoi satunnaisia kilpailuja FIA:n World Endurance Championship -sarjassa kausilla 1982, 1983 ja 1985.

1986 Suzuki voitti Japanin Touring Car -luokan mestaruuden yhdessä Takao Wadan kanssa Nissan Motorsportin tehdaskuljettajana.

Suzuki sijoittui Japanin Formula 3000 -sarjassa toiseksi kaudella 1987 ja voitti seuraavana vuonna sarjan  mestaruuden. Hän osallistui lisäksi Le Mansin 24 tunnin ajoon ilman menestystä.

Suzuki osallistui 88 Formula 1 -sarjan Grand Prix -kilpailuun uransa aikana. Hänen parhaaksi F1-sijoituksekseen jäi kolmas sija vuoden 1990 Japanin Grand Prix'sta. F1-uransa jälkeen Suzuki osallistui muun muassa muutamaan Le Mansin 24 tunnin ajoon joista vuonna 1998 saavutuksena oli yleiskilpailun 3. sija Nissanilla. Suzuki teki paluun F1-sarjaan kaudella 2006, tällä kertaa tallipäällikön ja tallin omistajan roolissa. Hän toimi Super Aguri -tallin tallipäällikkönä ja testiajajana vuodesta 2006 vuoteen 2008, jolloin talli joutui talousvaikeuksien takia jättäytymään sarjasta.

Vuodesta 2014 hän on toiminut Formula E -sarjassa Amlin Agurin tallipäällikkönä.

## Formula 1 -tulokset

## Lähteet

 
## Aiheesta muualla
Claremont Colleges

**Claremont Colleges** on seitsemän korkeakoulun muodostama yhteiskonsortio Claremontissa, Kaliforniassa.  

Toisin kuin useimmissa muissa korkeakoulukonsortioissa Claremont Collegen jäsenkorkeakoulujen kampukset ovat toisistaan kävelymatkan päässä (yhtä lukuun ottamatta). 

Konsortion tarkoituksena on yhdistää monta pientä itsenäistä korkeakoulua yhteisten toimintojen kautta niin, että toimimalla yhdessä saadaan tarjottua vastaavia palveluja kuin suuremmissa yksittäisissä yliopistoissa. Sen kautta palvellaan kaikkien jäsenkorkeakoulujen hallintoa sekä järjestetään useimmat tukipalvelut (muiden muassa kirjasto, ruokala, urheilu- ja terveyspalvelut). Jäsenkorkeakouluilla on myös yhteisiä laitoksia ja koulutusohjelmia.

Konsortion korkeakouluissa toimii noin 6&nbsp;000 opiskelijaa ja yli 3&nbsp;300 työntekijää. Jäsenkorkeakoulut ovat perinteisesti olleet erittäin suosittuja opiskelijavalinnassa ja ne on usein arvioitu Yhdysvaltain korkeakoulujen parhaimmistoon.

## Jäsenkorkeakoulut
Viisi yhteisellä nimellä *5Cs* tunnettua undergraduate-collegea:
* Claremont McKenna College, erikoistunut taloustieteisiin, politiikkaan, kansainvälisiin suhteisiin ja yhteiskunnallisiin asioihin.
* Harvey Mudd College, erikoistunut insinööritieteisiin, matematiikkaan, tietotekniikkaan, fysiikkaan ja biotieteisiin.
* Pitzer College, erikoistunut tieteidenvälisyyteen ja sosiaalioikeuteen.
* Pomona College, tarjoaa sekä tiedepainotteisia että humanistisia aineita.
* Scripps College, yksinomaan naisille, tarjoaa sekä tiedepainotteisia että humanistisia aineita.

Kaksi graduate-yliopistoa:
* Claremont Graduate University
* Keck Graduate Institute, maisteri- ja tohtorikoulutusohjelmia, erikoistunut biolääketieteeseen.

## Lähteet

## Aiheesta muualla

*Claremont Colleges 
*Claremont University Consortium
Max Horkheimer

**Max Horkheimer** (14. helmikuuta 1895 Zuffenhausen, nykyisin osa Stuttgartia – 7. heinäkuuta 1973 Nürnberg) oli saksalainen filosofi ja yhteiskuntateoreetikko. Horkheimer oli Institut für Sozialforschung -tutkimuslaitoksen johtajana 1930–1958. Hän oli myös Frankfurtin yliopiston yhteiskuntafilosofian professorina vuosina 1930–1934 ja vuosina 1949–1962 filosofian ja sosiologian professorina. Vuosina 1951–1953 hän toimi Frankfurtin yliopiston rehtorina. 

Horkheimer on niin sanotun Frankfurtin koulukunnan (Herbert Marcuse, Theodor W. Adorno, Leo Löwenthal, Friedrich Pollock, Erich Fromm) perustajahahmo ja sen keskeisten teoreettisten linjausten kirjoittaja. Hän oli keskeinen kriittisen teorian ja länsi-marxilaisuuden kehittäjä. Muun muassa teoksissaan *Valistuksen dialektiikka* (kirjoitettu yhdessä Theodor W. Adornon kanssa) ja *Eclipse of Reason* (1947) sekä lukuisissa artikkeleissaan (muun muassa traditionaalinen ja kriittinen teoria) hän kehitteli syvälle menevää länsimaisen sivilisaation kritiikkiä erityisesti järjen käsitteen luonteen muutosta paikantaen. Horkheimer ajatteli, että kulttuuri ja tietoisuus omasivat osittain erillisen ja aktiivisen roolin talouden ulkopuolella. Tässä hän irtaantui selvästi niin sanotuista vulgaarimarxilaisista yhteiskuntaa kuvaavista teorioista. Hän arvosteli välineellistä järkeä, jonka hän väitti olevan vallitseva järjen muoto niin kapitalistisissa kuin sosialistisissa yhteiskunnissa.

## Kirjallisuutta

* 
* 
* Horkheimer, Max: Sivistyksen käsite. (Suomentanut Raija Sironen) teoksessa *Yli­opiston ajatusta etsi­mäs­sä*. Toim. Kari Kantasalmi. Gau­deamus, Helsinki 1990, 132-142. 
* 

## Aiheesta muualla
*
Hugh Everett

**Hugh Everett III** (11. marraskuuta 1930 Maryland, Yhdysvallat – 19. heinäkuuta 1982 McLean, Virginia) oli yhdysvaltalainen kvanttifyysikko, joka kehitti kvanttifysikaaliseen tulkintaan perustuvan monimaailmatulkinnan vuonna 1957 väitöskirjassaan, jonka ohjasi John Wheeler ja joka kulki alun perin nimellä suhteellisten tilojen formulointi. Hän jätti fysiikan väitöskirjansa valmistumisen jälkeen lannistuttuaan muiden fyysikoiden heikosta reaktiosta hänen teorioihinsa. Hän kehitti myös yleistetyt Lagrangen kertoimet operaatioanalyysin käyttöön ja sovelsi tätä kaupallisesti puolustusanalyytikkona ja konsulttina tullen monimiljonääriksi.

Hugh Everett oli naimisissa Nancy Goren kanssa ja heillä oli kaksi lasta Mark Oliver Everett, joka on popyhtye Eelsin päävokalisti, ja Elizabeth Everett.

## Aiheesta muualla
*  Hugh Everett: The man who gave us the multiverse New Scientist 2014
* Eugene B. Shikhovtsev  & Kenneth W. Ford : biographical sketch MIT
Emilia

**Emilia** tarkoittaa ainakin seuraavia asioita:

* Emilia, naisen etunimi
* Emilia, historiallinen alue Italiassa, nykyään osa Emilia-Romagnan hallintoaluetta 
* Emiliat (*Emilia*), asterikasveihin (*Asteraceae*) kuuluva suku
** Emilia (*Emilia coccinea*), emilioihin kuuluva laji
* Emilia Rydberg, ruotsalainen laulaja, joka on käyttänyt taiteilijanimenään myös pelkkää etunimeään
* Emilia, suomalaisen laulajan Anne Middendorpin (o.s. Luoto) käyttämä taiteilijanimi 
* *[[Emilia (albumi)|Emilia]]*, suomalaisen laulajan Emilian vuonna 1982 julkaistu studioalbumi
* Emilia, Nokian Paperin talouspaperimerkki.
Emilia Pokkinen

**Maria Emilia Pokkinen** (s. 18. huhtikuuta 1966 Espoo) on suomalainen näyttelijä. Hän on esiintynyt teatterissa ja elokuvissa. Koulutukseltaan Pokkinen on teatteritaiteen maisteri. Hän valmistui Teatterikorkeakoulusta 1989. Pokkinen tunnetaan muun muassa televisiosarjoista *[[Puhtaat valkeat lakanat]]*, *[[Parasta aikaa (televisiosarja)|Parasta aikaa]]* ja *[[Tehdas (televisiosarja)|Tehdas]]*. Nykyisin hän on freelance-näyttelijä.

Pokkinen nimitettiin Suomen Teatteriopiston rehtoriksi vuonna 2024. 

## Filmografia
* Riitta Rautoman lyhytelokuva Kukunor (1989)
* Mestari (1992) – Teija Kimpilä
* Puhtaat valkeat lakanat (1993–1996) – Irene Raikas-Salmi
* Läheltä piti (1995) – Wendoline
* Tanssi perhoseni tanssi (1999) – Irja Kilpinen
* Hovimäki (2003) – ylihoitaja sairaalassa
* Piilopaikka kahdelle (2005) – Mirja Korhonen
* Parasta aikaa (2009) – Sirpa-Liisa Alaharja-Noro
* Tehdas (2012)
* Sorjonen (2018) – Tarja Taskinen

## Lähteet

## Aiheesta muualla
*
Maurizio Pratesi

**Maurizio Pratesi** (s. 2. helmikuuta 1975) on suomalainen kilpauransa päättänyt koripalloilija. Takamiehenä pelanneen 190-senttisen Pratesin kasvattajaseura oli Kiri-60. Pratesi pelasi vuosia ammattilaisena Euroopassa ja 45 ottelua Suomen miesten maajoukkueessa. 

Pratesi lopetti uransa huipputasolla lokakuussa 2006 loukkaantumisten vuoksi, mutta pelattuaan hyvän kauden I-divisioonassa hän jatkoi uraansa pääsarjatasolla pelaten viimeiset kilpaottelunsa vuonna 2007 Korisliigassa Torpan Pojissa.

## Saavutukset
* Suomen mestaruus 2003
* Saksan pääsarjan hopeaa 2000 ja 2001

## Lähteet
* Taatila, Hippo: Maunulan lentävä Maukka  Koripalloelämää-blogi
* Maurizio Pratesi  Suomen Koripalloliitto
* Maajoukkueprofiili  Suomen Koripalloliitto
* Profiili  Basketball-Bundesliga 

### Viitteet
Aleksanteri (Kreikka)

**Aleksanteri** (, 1. elokuuta 1893 – 25. lokakuuta 1920) oli Kreikan kuningas, joka hallitsi Kreikkaa vuosina 1917–1920.

## Elämä

Aleksanteri syntyi Tatóin palatsissa lähellä Ateenaa, Konstantin I:n ja Preussin prinsessa Sofian toiseksi vanhimpana poikana.

Konstantin I, joka tunnettiin saksalaissympatioistaan, vaati Kreikkaa pysymään puolueettomana ensimmäisessä maailmansodassa, kun taas pääministeri Elefthérios Venizélos vaati liittymistä ententen puolelle. Britti- ja ranskalaisjoukot saapuivat Venizéloksen kutsusta Kreikkaan ja Konstantin ja hänen vanhin poikansa Yrjö (Georgios) pakotettiin maanpakoon. Nuoresta Aleksanterista tuli kuningas. Hänellä ei ollut todellista valtaa, ja hänen ainoaksi tehtäväkseen jäi vierailla rintamilla kannustamassa joukkoja.

Aleksanteri uhmasi kuitenkin Venizélosta naimalla 4. marraskuuta 1919 aatelittoman Aspasía Mánoun (1896–1972), kenraali Pétros Mánoksen tyttären. Pääministeri olisi halunnut hänen naivan Ison-Britannian Yrjö V:n tyttären prinsessa Maryn. Kuningaspari pakeni skandaalia väliaikaisesti Pariisiin, kunnes avioliitto laillistettiin. Heidän ainoa tyttärensä, Tanskan ja Kreikan prinsessa Alexandra (1921–1993) nai Jugoslavian kuninkaan Pietari II:n.

Aleksanteri kuoli 25. lokakuuta 1920 Ateenassa verenmyrkytykseen, jonka kerrottiin johtuvan lemmikkiapinan puremasta. Muun muassa Konstantinin paluun vastustajien levittämien huhujen mukaan hänet surmattiin. Hänen kuolemansa jälkeen hänen isänsä palasi Kreikan kuninkaaksi.

Alexandroúpolin (entinen Dedeağaç) kaupunki Kreikan–Turkin rajalla nimettiin hänen kunniakseen vuonna 1920, kun hän vieraili kaupungissa Bulgarian luovutettua sen Kreikalle sodan jälkeen 14. toukokuuta 1920.
Normaali

**Normaali** tarkoittaa seuraavia asioita:

* normaali, matematiikassa pintaa tai janaa vastaan kohtisuorassa oleva suora tai vektori
** keskinormaali, suora, joka leikkaa annetun janan sen keskipisteessä ja on kohtisuorassa sitä vastaan
* normaali avaruus; topologinen avaruus, jossa mitkä vain kaksi erillistä suljettua naapurustoa voidaan erottaa toisistaan avoimilla naapurustoilla
* normaalijakauma tilastotieteessä
* normaali, tavallinen, tavanomainen, erityisesti:
** tilastollisessa mielessä tavanomainen, yleinen 
** lääketieteessä: tila tai kokeen tulos, joka ei viittaa sairauteen 
** yhteiskuntatieteissä: normien mukainen käyttäytyminen
* mittanormaali mittaustekniikassa.

## Katso myös
* Normal
* Normi
Sanmatenga

**Sanmatenga** on yksi Burkina Fason provinsseista. Se sijaitsee maan pohjoisosassa Centre-Nordin hallintoalueella. Provinssin pääkaupunki on Kaya, jossa on noin 40&nbsp;000 asukasta. 

Vuonna 2016 provinssissa arvioidaan olevan 791&nbsp;100 asukasta.

## Departementit
*Barsalogho
*Boussouma
*Dablo
*Kaya
*Korsimoro
*Mané
*Namissiguima
*Pensa
*Pibaoré
*Pissila
*Ziga

## Lähteet

## Aiheesta muualla
Derek Redmond

**Derek Anthony Redmond** (s. 3. syyskuuta 1965 Bletchley) on brittiläinen pikajuoksija. Hän voitti Yhdistyneen kuningaskunnan 4 × 400 metrin viestijoukkueessa MM-kultaa 1991, MM-hopeaa 1987 sekä EM-kultaa 1986. Loukkaantumiset sävyttivät Redmondin juoksu-uraa: niiden takia väliin jäivät 1988 olympialaiset, 1990 Euroopan ja Kansainyhteisön kisat sekä 1993 MM-kisat. Redmond muistetaan Barcelonan kesäolympialaisten 1992 400 metrin juoksun semifinaalista, jossa 250 metriä ennen maalia hän loukkasi jänteensä pahasti. Redmondin isä talutti kärsivän juoksijan maaliin.

Redmondin 400 metrin ennätys oli vuonna 1987 juostu 44,50, joka säilyi Ison-Britannian ennätyksenä vuoteen 1992.

## Aiheesta muualla
* Redmond olympic.org:ssa
* http://www.normanphillips.co.uk/derek_redmond_bio.htm
Burgenland

**Burgenland** (, *Őrvidék* tai *Felsőőrvidék*, , ) on osavaltio Itävallan itäosassa. Sen pinta-ala on 3&nbsp;962 km² ja asukkaita siellä on arviolta 288&nbsp;356 (2015). Burgenlandin pääkaupunki on Eisenstadt. Osavaltio muodostuu kahdesta itsenäisestä kaupungista ja seitsemästä piiristä.

Burgenland on kolmanneksi pienin Itävallan osavaltioista. Se rajoittuu lännessä Ala-Itävaltaan ja Steiermarkiin, koillisessa Slovakiaan, idässä Unkariin sekä etelässä Sloveniaan. Osavaltion ja Unkarin rajalla sijaitsee Neusiedlerjärvi, joka on Euroopan järvistä toinen, jolla ei ole luonnollista laskujokea (toinen on Balaton).

Burgenlandissa asuu huomattavat kroaatti- ja unkarilaisvähemmistöt. Kroaattien väkiluvuksi on arvioitu 29&nbsp;000–45&nbsp;000 ja unkarilaisten 5&nbsp;000–15&nbsp;000.

Ennen vuotta 1920 Burgenland kuului Unkariin. Rauhan­neuvotteluissa ensimmäisen maailman­sodan jälkeen sitä ehdotettiin myös liitettäväksi Tšekkoslovakiaan, jolloin se olisi muodostanut pääosan Tšekin käytävää, mutta se päädyttiin liittämään Itävaltaan.

## Lähteet

## Aiheesta muualla
Arvi Ahmavaara

**Kaarlo Arvi Eliel Ahmavaara** (vuoteen 1906 **Aulin**, 13. elokuuta 1886 Ii – 25. lokakuuta 1957 Oulu) oli suomalainen lakimies ja poliitikko.  Ahmavaara toimi kokoomuksen kansanedustajana vuosina 1929–1930 ja 1945–1954 sekä oikeusministerinä vuosina 1937–1938.  Kunnallispolitiikassa Ahmavaara vaikutti Oulussa kaupunginvaltuuston varapuheenjohtajana. Ahmavaara oli valitsijamiehenä presidentinvaaleissa 1950 ja 1956.

Ahmavaara kirjoitti ylioppilaaksi 1906 ja valmistui filosofian kandidaatiksi 1910. Hän suoritti oikeustutkinnon 1912 ja ylemmän hallintotutkinnon 1913. Ahmavaaralla myönnettiin varatuomarin arvo vuonna 1915. Hän työskenteli asianajajana Rovaniemellä vuosina 1912–1917 ja Oulussa vuosina 1919–1934. Ahmavaara toimi tämän jälkeen Lapinmaan tuomiokunnan tuomarina Kittilässä 1934–1938, Piippolan tuomiokunnan tuomarina Haapajärvellä 1938–1942 ja Iin tuomiokunnan tuomarina Oulussa 1942–1956.

Ensimmäisen kerran Ahmavaara oli kansanedustajana lyhyen aikaa vaalikaudella 1929–1930. Hänet valittiin seuraavan kerran eduskuntaan vuoden 1945 vaaleissa. Eduskunnan perustuslakivaliokunnan puheenjohtajana Ahmavaara toimi vuosina 1945–1953. Ahmavaaran ainoaksi ministerintehtäväksi jäi toimiminen oikeusministerinä Cajanderin punamultahallituksessa 1937–1938. Vaikka Ahmavaaraa pidettiin ammattiministerinä, hän joutui ottamaan poliittisen roolin, sillä kokoomus oli puolueena tiukasti oppositiossa Cajanderin hallitusta vastaan.

Ahmavaara toimi puolueensa eduskuntaryhmän puheenjohtajana vaaran vuosina 1944–1948. Heti sodan jälkeen oikeistopuolueet varoivat esittämästä tiukkoja kantoja Neuvostoliittoa tai Suomen kommunisteja vastaan, mutta niin sanottujen Leinon vankien asiassa Ahmavaara aloitti alkuvuonna 1948 kampanjan kommunistista sisäministeri Yrjö Leinoa vastaan, joka saikin eduskunnan epäluottamuslauseen.

Ahmavaaran isä oli kansanedustaja Pekka Ahmavaara. Naimisiin hän meni vuonna 1912 postinhoitajana työskennelleen Jenni Päkkilän kanssa. Heillä oli neljä lasta, joista vanhempi poika Eero toimi mm. Rovaniemen kauppalanjohtajana ja nuorempi poika Yrjö tutkijana useilla tieteenaloilla.

## Lähteet

## Aiheesta muualla
* 
*